KKl/AC/ZAM/2020/17598/1

**D O H O D A č. 20/46/012/9
uzatvorená podľa § 12 ods. 3 písm. b) bod 5, resp. bod 6 zákona č 417/2013 Z. z.
o pomoci v hmotnej núdzi a o zmene a doplnení niektorých zákonov v znení neskorších
predpisov.**

**(ďalej len „dohoda“)**

**Účastníci dohody**

Úrad práce, sociálnych vecí a rodiny Kežmarok

Sídlo: Dr. Alexandra 61, 060 01 Kežmarok

Zastúpený riaditeľom: PhDr. Ján Sýkora, riaditeľ úradu

IČO: 30794536

(ďalej len „úrad“)

a

Obec Lendak

Sídlo: Kostolná 194/14, 059 07 Lendak

V zastúpení: Pavel Hudáček, starosta obce

IČO: 00326321

(ďalej len „organizátor“)

uzatvárajú

túto dohodu.

**Článok I**

Preambula

Účelom uzatvorenia tejto dohody je aktivácia plnoletých členov domácnosti, ktorí sú vedení v evidencii uchádzačov o zamestnanie a tejto domácnosti sa poskytuje pomoc v hmotnej núdzi alebo o pomoc v hmotnej núdzi požiadali(ďalej len „UoZ“).

**Článok II**

Predmet dohody

Predmetom tejto dohody je úprava práv a povinností účastníkov dohody pri zabezpečení a výkone menších obecných služieb pre obec alebo pre rozpočtovú organizáciu alebo príspevkovú organizáciu, ktorej zriadovateľom je obec, resp. dobrovoľníckej činnosti (ďalej len „aktivačná činnosť“) na účely aktivačného príspevku, ktorý je určený na podporu udržiavania pracovných návykov UoZ.

**Článok III**

**Práva a povinnosti úradu**

1. Úrad sa zaväzuje poskytnúť organizátorovi údaje o UoZ (elektronicky), v rozsahu nevyhnutnom na dosiahnutie účelu v zmysle zákona č. 417/2013 Z. z. o pomoci v hmotnej núdzi v znení neskorších predpisov.
2. Úrad je oprávnený vykonávať kontrolu účasti osôb na aktivačnej činnosti priamo na mieste ich výkonu.

**Článok IV**

Práva a povinnosti organizátora

1. Organizátor sa zaväzuje zabezpečiť aktivačnú činnosť tak, aby UoZ vykonávanými prácami získali vedomosti, odborné zručnosti, praktické skúsenosti a pracovné návyky, ktoré by im pomohli zlepšiť podmienky uplatnenia sa na trhu práce.

Organizátor sa zaväzuje do 3 pracovných dní odovzdať úradu menný zoznam UoZ od ich nástupu na aktivačnú činnosť.

1. Organizátor je povinný zabezpečiť vykonávanie aktivačnej činnosti v termíne od 01.02.2020 do 30.06.2020 pre najviac 7 UoZ pričom rozsah aktivačnej činnosti pripadajúcej na jedného UoZ je najmenej 64 hodín mesačne a najviac 80 hodín mesačne.

Miesto výkonu aktivačnej činnosti:

katastrálne územie obce Lendak

Druh aktivačnej činnosti:

A - menšie obecné služby

1. Organizátor plne zodpovedá za riadne plnenie aktivačnej činnosti, pričom tiež zabezpečuje dodržiavanie denného rozvrhu začiatku a konca vykonávania aktivačnej činnosti UoZ. Denné časové vymedzenie je prílohou dohody a môže sa meniť podľa potreby dodatkom k dohode.
2. Organizátor sa zaväzuje zabezpečiť dodržiavanie dohodnutých podmienok počas celého obdobia trvania dohody.
3. **Organizátor sa zaväzuje predkladať úradu mesačnú evidenciu dochádzky UoZ, ktorí sa zúčastňujú na aktivačnej činnosti, a to vždy 1. pracovný deň nasledujúceho kalendárneho mesiaca po uplynutí príslušného mesiaca.** Mesačná evidencia dochádzky musí byť podpísaná štatutárnym orgánom organizátora a UoZ.

**Článok V**

Odstúpenie od dohody

V prípade, ak organizátor poruší svoje povinnosti vyplývajúce z tejto dohody, úrad je oprávnený od dohody odstúpiť; odstúpením od dohody dohoda zaniká ku dňu doručenia písomného odstúpenia organizátorovi.

Novú dohodu úrad s organizátorom uzatvorí najskôr po uplynutí troch mesiacov od odstúpenia od predchádzajúcej dohody.

**Článok VI**

Záverečné ustanovenia

1. Táto dohoda je vyhotovená v 2 vyhotoveniach, pričom každý z účastníkov dostane jedno vyhotovenie.
2. Zmeny a doplnenia tejto dohody možno vykonať len na základe písomného návrhu jedného z účastníkov dohody, písomným dodatkom k tejto dohode, podpísaným oboma účastníkmi dohody.
3. Táto dohoda nadobúda platnosť a účinnosť dňom jej podpísania oboma účastníkmi dohody.
4. Účastníci tejto dohody vyhlasujú, že sú oprávnení túto dohodu podpísať, prečítali si ju, jej obsahu porozumeli, súhlasia s ňou, a neuzavreli ju v tiesni, ani za inak nevýhodných podmienok.

Príloha: denné časové vymedzenie

V Kežmarku dňa 13.01.2020

........................................................... ...........................................................

 Pavel Hudáček PhDr. Ján Sýkora

 starosta obce riaditeľ úradu